[{"text_idx": "#000004", "text": "Va\u0308rske Ro\u0303hu kriitika- ja novellikonkursi lo\u0303petamine"}, {"text_idx": "#000005", "text": "\u201cAntud tru\u0308kis on telling. See toetab Va\u0308rske Ro\u0303hu otsinguid, sel ronivad so\u0303nad, laused ta\u0308htede poole,\u201d ma\u0308rgib Va\u0308rske Ro\u0303hu jaanuarinumbri kujundaja Ran-Re Reimann ajakirja esimesel leheku\u0308ljel. Jah, uus number on ainukordne ja eriline \u2013 eksperiment, so\u0303o\u0303m va\u0308rsket o\u0303hku, enne kui ajakiri ja\u0308rgmise kujunduse juurde ja\u0308lle kauemaks pidama ja\u0308a\u0308b."}, {"text_idx": "#000006", "text": "Luulerubriigis astub esmakordselt u\u0308les neli luuletajat! Lotte Triin Ugandi va\u0308rvib keha kirsside, so\u0303starde ja mustikate va\u0308rvi ning prognoosib maailmalo\u0303ppu, kapitalismi lo\u0303ppu ja elu Florida pa\u0308ikesepaiste all. Tobias Nurmsalu teeb riimides ja ru\u0308tmistatud nutumaigulist nalja ja Anette-Jasmin Ansipi luuletustest leiab va\u0308hemalt kuus metafoori surmale ning seitsmeku\u0308mnendates surfava mehe. Getter Dolgos\u030cevi magusalt augustiho\u0303ngulistes va\u0308ljapeetud tekstides po\u0303imuvad u\u0308hte suvised lilled, porgandipeenar ja vo\u0303o\u0303rad mehed. Debu\u0308u\u0308dirohkest luulerubriigist leiab ka kolm juba tuttavat autorit: Elisabeth Heinsalu luuletused vo\u0303tavad suves, su\u0308gises ja no\u0303ukaaegses kortermajas hetkeks hoo maha, mortimeri tumetoonilised tekstid analu\u0308u\u0308sivad proosa ja luule piiril ko\u0303ikudes eriilmelisi seisundeid, Jaanus Saare kergelt a\u0308rritunud luule kiikab miljardite aastate kaugusele tulevikku, kuulab armastatu hingamist ja mo\u0303tleb sinu peale."}]